Разгарэліся жорсткія баі за вызваленне Данбаса. Вораг утрымліваў кожную станіцу, кожны пункт, але дывізія зламала яго супраціўленне і 20 студзеня 1943 г. выйшла на паўночны Данец у раёне станіцы Калітвенай. Пасля доўгіх напружаных баёў дывізія вызваліла горад Краснадон, сяло Свярдлоўск, горад Ровенькі, выйшла на раку Міус і там працягвала весці баі да сакавіка. За паспяховае выгнанне ворага і авалоданне трыма гарадамі Данбаса многія воіны былі ўдастоены ўрадавых узнагарод. На грудзях Гаўрылы Здановіча заззяў ордэн Чырвонага Сцяга.